УТВЪРЖДАВАМ: /П/

 НИКОЛАЙ СИРАКОВ

*Областен управител на област Габрово*

ОБЛАСТЕН ПЛАН

ЗА МЛАДЕЖТА НА ОБЛАСТ ГАБРОВО

2016 година

Областният план за младежта на област Габрово е разработен въз основа на приоритетите и стратегическите цели, заложени в Националната стратегия за младежта 2012-2020 г., в изпълнение на Закона за младежта и базирайки се на анализите на потребностите на младежите, представени от четирите общини в областта. Той разглежда възможностите за изпълнението на националната политика за младите хора в област Габрово на възраст от 15 до 29 години, формирана според техните потребности и синхронизирана с приоритетите на европейската политика за младежта, а именно:

* насърчаване на икономическата активност и кариерното развитие на младите хора;
* създаване на благоприятни условия за училищно и университетско образование и неформално обучение;
* професионално и личностно реализиране;
* осигуряване на информираност във всички сфери и аспекти на обществено-икономическия живот;
* повишаване на гражданската активност и приобщаване към управлението на местно, областно и национално ниво;
* развитие на младите хора в малките населени места и селски райони;
* повишаване ролята на младежите в превенцията на престъпността.

Отговорност на всички институции в страната е да създават възможност за включване, която да подпомогне пълноценното развитие на младите хора и изграждането на активната им гражданска позиция. По този начин, те получават възможност да огласяват своите потребности и проблеми, както и да поемат готовност за ангажираност при вземане на решения.

Настоящият план е съобразен и с Националната гаранция за младежта на Република България, съгласно Препоръка на Съвета на ЕС от 22 април 2013 г., която е насочена към това всеки млад човек на възраст от 15 до 24 години вкл. да получи качествено предложение за: работа, продължаване на образованието, чиракуване или стаж, в рамките на 4 месеца след като остане без работа или напусне системата на формалното образование. Дейността се съобразява с образованието/квалификацията на младежа, здравословното му състояние, индивидуалния профил на младежа, предлага устойчивост на заетостта, отговаря на изискванията за здравословни и безопасни условия на труд, дава възможност за индивидуалното развитие на младежа. Качественото предложение за младежите от 15 до 18 г. е свързано преди всичко с връщане в образователната система, както и включване в продължаващо образование и обучение и чиракуване.

Съгласно чл. 14 от Закон за младежта (обн. ДВ бр. 31 от 20.04.2012 г.) настоящият Областен план за младежта на област Габрово обобщава общинските планове за младежта на общините Габрово, Дряново, Севлиево и Трявна.

Областният план за младежта на област Габрово е разработен в изпълнение на Закона за младежта и съобразно приоритетите на Националната стратегия за младежта 2010 - 2020, Областна стратегия за развитие на област Габрово, Общински планове за младежта - за Габрово, Дряново, Севлиево и Трявна.

**Настоящият план е отворен документ, който подлежи на допълване и актуализиране.**

Грижата за младите хора е определена като най-важна национална кауза, за осигуряване на европейско развитие на България в Националната стратегия за младежта 2010 - 2020 година. За да се превърне в национална кауза, тя трябва да бъде повсеместна, поради което областните управители имат отговорността за провеждането на младежки политики на областно ниво в съответствие с държавната политика за младежта. Областният план за младежта на област Габрово е ориентиран към изграждане и реализиране на единна, последователна и устойчива младежка политика.

Широкият обхват на проблемите, които засягат младите хора, налага прилагането на много секторен подход в изпълнението на плана. В тази връзка не може да се отбележи напредък без успешното сътрудничество с други сектори, като образованието, трудовата заетост, равнопоставеността на половете, здравеопазването, конкурентоспособността и др.

**При разработването на Областният план са следвани следните принципи, подходи и ценности на планиране:**

**Принципи:**

* планиране с участието на заинтересованите страни на областно, общинско и национално ниво;
* съответствие с реалните нужди на целевите групи, вкл. и тези в риск;
* изпълнимост и приложимост на планираните интервенции;
* гъвкавост при определянето на съдържанието на планираните услуги и мерки.

**Подходи:**

* проактивност в обхващането на целевите групи;
* интегриран подход към решаването на проблемите на целевите рискови групи;
* гражданско участие в планирането и в наблюдението на изпълнението на Областният план.

**Ценности:**

* уважение и признание на достойнството на всеки човек, общност и група;
* толерантност и закрила от дискриминация, признаване на различията като ценност и ресурс за развитие;
* благосъстояние на децата и на всички жители на област Габрово;
* зачитане на равнопоставеността на половете при планирането и достъпа до различни услуги за младежи.

I. АНАЛИЗ НА ПРЕДИЗВИКАТЕЛСТВАТА ПРЕД МЛАДИТЕ ХОРА В БЪЛГАРИЯ И В ОБЛАСТ ГАБРОВО

Тенденциите от предходната година /2014/, базирани на основните проблеми, се запазват и през 2015 г. Съвременните млади хора са изправени пред предизвикателството да се справят с много проблеми от всякакъв характер, при това едновременно. Това с пълна сила важи за малките населени места. Поради сложната икономическа, социална и демографска ситуация в последните десетилетия до голяма степен е нарушена възможността за адекватно сътрудничество и приемственост между поколенията. Основен проблем е и липсата на достатъчно ефективен механизъм, чрез който младите хора да бъдат включени в процеса на взимане на решения по важни за тях въпроси. Често липсват възможности за професионална реализация на младите хора или трудът им се оказва недостатъчно оценен във финансов аспект. Проблем за младите хора, желаещи да започнат свой бизнес, е не само недостигът на средства, но и липсата на достатъчно информация и умения за организация и управление.

За съжаление демографската обстановка за област Габрово, е идентична с тази за цялата страна която е неблагоприятна. Област Габрово е с най-голям брой в страната населени места без население - 61. Освен това, населението застарява, както в резултат на естествените процеси на раждаемост и смъртност, така и в резултат на засилените миграционни процеси. Нарастването на обема на вътрешната миграция, а и не само, все по-често е продиктувано от икономически причини, включително и търсене на работни места. По данни на Агенция по заетостта – Ловеч за 2015 г. средногодишния брой регистрирани безработни младежи до 29 години за област Габрово са 476 души или 14.2 % при 15.2 % за 2014 г. Интересен факт е че 54.3 % от тези младежи са жени, т.е. съществува относителна равнопоставеност на половете. Продължително безработните лица до 29 години за 2015 г. са 5.9% или 58 лица, с което се отбелязва спад с 13.4% спрямо 2014 г. Същевременно входящият поток, който се състои от новорегистрирани и с възстановена регистрация за изминалата година е 1326 младежи или 26.3%. Цялостния поглед върху резултатите за изминалата 2015 г. ни дава възможност да отбележим наличието на по-добри резултати в сравнение с предходната 2014 г.

|  |  |  |  |
| --- | --- | --- | --- |
| ОБЩИНИ | Безработни | Прираст 2015/2014 | Равнище на безработица % |
| Ср.год.брой за 2015 г. | Ср.год.брой за 2014 г. | брой | % |  |
| Габрово | 1855 | 1980 | -125 | -6,3 | 6,2 |
| Дряново | 443 | 483 | -40 | -8,3 | 11,2 |
| Трявна | 316 | 368 | -53 | -14,3 | 6,1 |
| Севлиево | 742 | 844 | -102 | -12,0 | 5,0 |
| **Габровска област**  | **3357** | **3676** | **-319** | **-8,7** | **6,2** |

В един от анализите от края на 2015 г., икономистите от Световната банка посочват като един от текущите проблеми, съществуващи на пазара на труда в България - невъзможността на пазара на труда да реагира адекватно на демографските предизвикателства пред страната. Основната причина за това е все по-голямото разминаване между уменията, които се търсят от работодателите, и уменията, които учащите придобиват в университетите и училищата. Експертите посочват още, че делът на икономически активните в страната е сравнително нисък, както и че България се подрежда на втора позиция в ЕС по брой на младежите, които нито работят, нито учат, а 40% от деветокласниците са функционално неграмотни (т.е. познават буквите и числата, могат да четат и пишат, но не разбират смисъла на текстовете и не са способни да се справят с логически задачи). Същевременно заетите в България почти не полагат усилия за учене през целия живот – едва 7% от работещите в страната учат активно.

Анализаторите изтъкват, че един от вариантите за справяне с част от проблемите е посредством увеличаване на инвестициите в образование и е открита позитивна корелация между уменията и заетостта, въпреки че все повече формалните дипломи не се разглеждат като индикатор за качествата на един кандидат за работа от страна на работодателите. Набляга се и на значението на включването на ромите в пазара на труда.

Работейки по разрешаването на проблемите в тази сфера, България представи план за прилагането на Гаранцията за младежта в края на 2013 г., който беше подновен през май 2014 г. През юни 2014 г. Европейската комисия отправи препоръка към България да подобри ефективността на Агенцията по заетостта по отношение на младите хора, които нито работят, нито учат, нито са ангажирани в програми за придобиване на допълнителна квалификация (NEETs). В Доклада за България за 2015 г. Комисията посочи, че са били предприети някои стъпки за подобряване на качеството на образованието и ефективността на политиките на пазара на труда, но като цяло заетостта на неработещите, неучещи и необучаващи се млади хора (NEETs) остава предизвикателство.

Младежката безработица на територията на областта се обуславя от два фактора – младежите в трудоспособна възраст напускат областта, за да търсят реализация в по- големите градове и чужбина и голяма част от младежите са част от т. нар. „сива икономика”, т.е те официално нито са учащи, нито регистрирани безработни, нито заети.

Националната политика по заетостта предлага специални мерки за заетост на младежите, включващи информация и услуги за професионално ориентиране и обучение, квалификация и преквалификация, помощ при започване на работа и субсидирани схеми за заетост.

По данни на Агенция по заетостта – Ловеч във връзка с активните програми и мерки за насърчаване на заетостта в област Габрово за 2015 г. са включени следния брой младежи:

* по програма „Старт в кариерата“ са включени 27 безработни младежи;
* по условията на чл.36, ал.1 от ЗНЗ, на работа са постъпили 10 младежи. Работили са 9 от тях;
* от групата на продължително безработните младежи до 29 год. възраст на непълно работно време /чл. 36А/ е постъпило 1 лице;
* от групата на безработните младежи до 29 год. възраст, завършили средно или висше образование и без трудов стаж /чл. 36Б от ЗНЗ/ са включени 3 лица;
* по условията за стажуване по чл. 41 за безработни до 29 год. е започнало 1 лице;
* от групата на безработните младежи до 29 год., наети за чиракуване /чл. 41А/ са постъпили 2 лица;
* по условията за насърчаване на работодателите за разкриване на работни места за стажуване /чл.46 от ЗНЗ/ е започнало 1 лице.

В същото време, образователната система в сегашния си вид не съумява да подготви достатъчно бъдещите кадри. Основно се набляга на преподаването на теоретични знания и тяхното запомняне, и донякъде механично възпроизвеждане, без да се посочват причинно-следствени връзки между отделните факти и приложението им в реалния живот. На много ниско ниво е взаимодействието между училища и университети от една страна и работодатели от друга за договаряне на стажове, обучения и практики като част от обучителния процес. Липсва достатъчно подготовка по отношение на социална ориентация и бъдещо кариерно развитие на младите хора. Друг сериозен недостатък е, че често образованието, получено от различни учебни заведения не удовлетворява очакванията на бизнеса, което принуждава работодателите да предпочитат хора със стаж, обезценявайки до голяма степен постиженията в учебната система. Особено потърпевши са младите хора със средно образование, който най-често са принудени на нерегламентирани условия на труд, ниско заплащане и ощетяване от осигуровки.

Голям процент от безработните младежи са завършили ВУЗ и имат квалификационна степен магистър или бакалавър, но няма търсене на толкова голям брой специалисти в определени области, за сметка на завишено търсене на специалисти в други. Образованието, предоставени от ВУЗ у нас в много случай се оказва недостатъчно за изискванията на бизнес средите, било поради остарели методики на обучение, липса на материално-техническа база или несвързване на постижения в научните среди с частния бизнес.

На територията на област Габрово функционират 37 училища, 28 детски градини и един ВУЗ – Технически университет, които сформират образователната мрежа подготвяща всички деца и младежи за тяхната бъдеща реализация. Като извънучилищна структура на територията на Община Габрово функционира Народна Астрономическа обсерватория с планетариум.

По отношение на извънучилищните занимания - голяма част от младите хора на територията на областта проявяват интерес към спортните клубове и танцовите състави, както и към другите извънучилищни форми за развитие. Множество младежи от 15 до 19 години, посещаващи училище са включени в извънкласни форми, чрез целевото финансиране от Министерство на младежта и спорта. Съвременният модел за здравословен начин на живот трябва да развие принципа на делегиране на права и отговорности, от страна на държавата и активна подкрепа и партньорство с неправителствените младежки и спортни организации.

Въпреки масовото навлизане на информационните технологии в бита и в работата, достъпът до информация на младите хора все още e ограничен. Публичните услуги в подкрепа на младите хора все още не са с необходимото качество и не достигат до всички нуждаещи се, особено до младежите в малките населени места.

С цел осигуряване на достъп до услуги за развитие, основани на младежката работа, индивидуалния подход и оценка на конкретните потребности и особености на младежката възраст в учебните заведения и читалищата на територията на общините в областта се развиват различни извънкласни форми, кръжоци, клубове по интереси, школи и др. за развитие уменията на талантливи млади хора в областта на изкуствата, видовете спорт, науката, информационните технологии. В Габровска област има 53 активни библиотеки в общините Габрово, Севлиево, Трявна и Дряново, които притежават над 3000 тома библиотечен фонд и осигуряват равноправен достъп до информация, проектни предложения, програми, касаещи младежките проблеми и начините за решаването им. Регионална библиотека „Априлов – Палаузов“ – Габрово като модерен регионален културен институт в област Габрово, библиотека с фонд над 250 000 документа (книги, периодични издания и др.), и информационен център за местната общност отговаря на всички условия да бъде място за учене през целия живот, както и да провежда различни инициативи, свързани с Националната стратегия за младежта 2012 – 2020 година

Така направеният анализът се базира на предходни социологически проучвания, данни от националната статистика, други специализирани национални и международни изследвания, засягащи младежката проблематика. Тенденциите в демографските процеси и измененията в броя и основните структури на населението оказват силно влияние върху основните системи на обществото: икономическата, образователната, здравноосигурителната и системата за социална защита. В същото време икономическата и социална среда се отразяват в голяма степен върху развитието на демографските събития.

II. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ПОЛИТИКА ЗА МЛАДЕЖТА И МЕРКИ ЗА ПОСТИГАНЕТО ИМ

Приоритетни области за действие:

 **1. Приоритет: Подобряване на достъпа до информация и качествени услуги, вкл. и на младите хора в малките населени места и селските райони.**

*Мерки:*

* публично подпомагане и предлагане на качествени информационни услуги, предоставящи актуална, систематизирана и достъпна информация, удовлетворяваща широк спектър от интереси и потребности на младите хора;
* запознаване на младите хора с публичните институции и с правата им като част от местната общност и като граждани на Република България и на Европейския съюз;
* разширяване на мрежата и развитие на капацитета на доставчиците на услуги за развитие на младите хора - професионални консултанти, юридически лица с нестопанска цел, читалища, културни институти, спортни организации и др.;
* провеждане на инициативи на младежите в малките населени места и селските райони;
* организиране на информационни кампании, насочени към младите хора, включително за реакция при кризи, бедствия и аварии.

 **2. Приоритет: Насърчаване на здравословния начин на живот.**

***Мерки:***

* насърчаване на здравословния начин на живот сред младите хора и превенция на факторите, създаващи риск за здравето им;
* иницииране на информационни кампании, относно начина на хранене и двигателния режим на младите хора;
* насърчаване на физическата активност и спорта сред младите хора, участието им в подготовката и реализацията на спортни инициативи;
* превенция на тютюнопушенето, употреба на наркотици и спиртни напитки и полово предавани болести;
* оказване на съдействие и подкрепа за кампании от и за младежи в сферата на здравословния начин на живот и осигуряването на добро психично здраве.

**3. Приоритет: Създаване на благоприятни условия за училищно и университетско образование и неформално обучение. Насърчаване на творческите умения. Ограничаване на младежката безработица, насърчаване на икономическата активност и кариерното развитие.**

*Мерки:*

* рекламиране на възможностите, които предоставя обучението по различни специалности в различните общини;
* по-широко представяне на възможностите за професионално обучение след завършено средно образование в специализираните образователни институции и центрове на територията на област Габрово;
* съобразяване на професионалното обучение с нуждите на основни отрасли в местната икономика;
* оказване на съдействие за подобряване на качеството на средното и висшето образование, както и насърчаване на ученето през целия живот, в съответствие с потребностите на пазара на труда;
* осигуряване на ефективен достъп до образование, обучение, информация на младите хора в малките населени места и селските райони;
* подпомагане за професионална реализация на младите хора в малките населени места;
* разширяване на възможностите за неформално учене на младите хора чрез подпомагане и предлагане на услуги за разширяване на знанията, опита и уменията на млади хора за приобщаването им към ценностите на гражданското общество, науката, културата, изкуството, здравословния начин на живот, безопасността на движението по пътищата и за предотвратяване на противообществените прояви;
* оказване на съдействие за развитие на таланта, творческите умения и културното изразяване на младите хора;
* подобряване на възможностите за реализация на социалните и творческите умения на младите хора съобразно техните интереси и стимулиране на инициативността, младежкото творчество и изява;
* подкрепа при организиране и провеждане на форуми за приложни изкуства;
* подпомагане развитието на млади български творци и участието им в европейския и световния културен обмен;
* консултиране на предприемчиви млади хора с цел развитието на собствен бизнес;
* насърчаване на млади хора с изключителни постижения в областта на иновациите и промотиране на техните успехи;
* създаване на благоприятна, насърчаваща и подкрепяща среда за качествена професионална реализация на младите хора, вкл. професионална реализация и кариерно развитие на младите български специалисти в държавната и общинска администрация;
* организиране на младежки трудови борси, съвместно с работодатели и други заинтересовани и компетентни страни, вкл. популяризиране на възможностите за младежка заетост чрез отворени европейски програми;
* разширяване на достъпа до услуги за професионално ориентиране, чрез което да се осигури подкрепа за младите хора за решаване на проблеми, свързани с избора на професия или професионално развитие с оглед на индивидуалните качества на личността и връзката между тези качества и възможностите за заетост.

 **4. Приоритет: Превенция на социалното изключване на младите хора в неравностойно положение. Насърчаване на социалното включване на младите хора в риск.**

***Мерки:***

* осигуряване на условия за социална адаптация и насърчаване на социалното включване на младежите в риск, повишаване на качеството на социалните услуги за младите хора в неравностойно положение;
* популяризиране сред младите хора на качествени социални и образователни услуги с цел подпомагане;
* превенция на социалното изключване на младежи на възраст от 18 до 29 години в неравностойно положение и младежи в риск;
* подпомагане на социалната адаптация и повишаване пригодността за заетост на младежи в неравностойно положение;
* подобряване качеството на социалните услуги за млади хора и осигуряване на подкрепа за тяхното пълноценно включване във всички области на обществения живот.

 **5. Приоритет: Насърчаване на гражданската активност**. **Развитие на капацитета на младежките групи и организации. Развитие на междукултурния и международния диалог.**

***Мерки:***

* насърчаване на младите хора да бъдат активни граждани с ясна обществена позиция;
* насърчаване на гражданското образование и обучение;
* подпомагане реализирането на младежки инициативи и кампании;
* насърчаване и подпомагане на създаване и развитие на младежките организации;
* стимулиране на саморегулацията на неправителствените организации;
* осигуряване на възможност младите хора да участват в процеса на вземане на решения, относно младежките политики на общинско, областно и национално ниво;
* запознаване с правата на човека, правата на детето, толерантността, равнопоставеността между половете, трудови права на младите хора;
* обучаване на младежки лидери;
* подпомагане на мобилността на младите хора в европа;
* насърчаване опознаването на етническите общности и техните култури за стимулиране на толерантност и разбирателство;
* подпомагане приобщаването на младите хора към европейско гражданство и изучаване на европейски езици и култури с цел изграждане на умения за работа в мултикултурна и мултинационална среда;
* насърчаване и подкрепа на младежки дейности в сферата на екология и опазване на околната среда.

 **6. Приоритет: Утвърждаване и популяризиране на младежко доброволчество.**

***Мерки:***

* развитие на доброволчеството сред младите хора, като движеща сила за личностно развитие, мобилност, учене, конкурентоспособност, социално сближаване, солидарност между поколенията и формиране на гражданско самосъзнание;
* насърчаване и подпомагане на участие на младежи от областта в българско и международно младежко доброволчество;
* популяризиране на доброволчеството и въвеждане на добри практики за управление на млади доброволци за набиране, обучение, стимулиране и оценка;
* гарантиране правата на младите доброволци;
* популяризиране на доброволчеството.

 **7. Приоритет: Засилване работата по превенцията на престъпността сред младите хора.**

***Мерки:***

* провеждане на информационни кампании за превенция на правонарушенията, извършвани от млади хора;
* подобряване квалификацията на специалистите, работещи с младежи с поведенчески проблеми и извършители на престъпления;
* поддържане на екипен подход и междуинституционално взаимодействие при работа с младежи с поведенчески проблеми и извършители на престъпления;
* провеждане на програми за превенция на младежката престъпност;
* развитие на култура на пътна безопасност сред младите хора;
* превенция на насилието и агресията в училище.

III. ПРЕДВИЖДАНЕ НА ДЕЙНОСТИ, КОИТО ДА ДОПРИНАСЯТ ЗА ПОСТИГАНЕ НА ЦЕЛИТЕ НА ОБЛАСТНИЯТ И ОБЩИНСКИТЕ ПЛАНОВЕ, КАКТО И НА НАЦИОНАЛНАТА СТРАТЕГИЯ ЗА МЛАДЕЖТА

*В таблицата по-долу са разгледани планираните дейности и съответните отговорни институции:*

|  |  |  |  |
| --- | --- | --- | --- |
| *№* | *ДЕЙНОСТИ* | ПЕРИОД | *ОТГОВОРНА ИНСТИТУЦИЯ* |
| 1. ***Приоритет: Подобряване на достъпа до информация и качествени услуги, вкл. и на младите хора в малките населени места и селските райони.***
 |
|  | Консултации по проблемите на наркотиците и наркозависимостите /индивидуални консултации с деца, младежи и родители по проблемите на зависимостите/ | целогодишно | Общински съвет по наркотични вещества /ОбСНВ/ и Превантивно-информационен център /ПИЦ/ към Община Габрово |
|  | Младежка информационна кампания /Провеждане на кампания за запознаване на младите хора с техните трудови, социални и осигурителни права./ | целогодишно  | Сдружение "Младежки форум 21 век" в партньорство с Регионален съвет на КНСБ |
|  | Организиране на обучително-дискусионни срещи и кампании за възможностите за образование в страната и в чужбина и попълване на необходимите документи за това. Препоръчителни списъци с литература от библиотеката за различните степени на обучение за зрелостници и кандидат-студенти. Организиране на срещи с професионалисти в отделни области на науката, изкуството и производството на стоки и услуги с цел предварително консултиране за професионално ориентиране и учене през целия живот. | целогодишно | РБ „Априлов-Палаузов” |
|  | Организиране на Пролетно училище /Инициатива, насочена към младежи-клиенти на услугата, целяща както правилното организиране на свободното им време, така и запознаването им с административни и културни институции/ | април 2016 г. | Център за обществена подкрепа  |
|  | Предоставяне на различна по характер информация, насочена към младите хора; Провеждане на консултации на младежи и на млади родители по различни теми, свързани с личностно развитие, работа в екип, ефективно общуване, подготовка на младежки проекти и инициативи и др. /в рамките на дейността на МИКЦ Габрово/ | 1 януари 2016 г. -30 ноември 2016 г. | ИМКА Габрово |
|  | Разширяване на програмата ,,Приеми ме на село” /Включени ученици и младежи от община Габрово в инициативата, разширяване броя на приемните села/ | април - октомври 2016 г. | Център за обществена подкрепа, Общински съвет по наркотични вещества |
|  | Организиране и провеждане на кампания за 1-ви юни  | май - юни 2016 г. | Център за обществена подкрепа  |
|  | Организиране на празник за Коледа за клиенти на ЦОП | декември 2016 г. | Център за обществена подкрепа |
|  | Организиране на „забавна и грижовна библиотека за родители” – лекционни срещи-дискусии с препоръчителни списъци на подходяща литература за млади родители – „Бебето, детето, тийнейджърът и след това…”; за родители на деца в неравностойно положение; за родители на деца с нестандартно поведение и мислене. | целогодишно | РБ „Априлов-Палаузов” |
|  | „Окупирай библиотеката“ – групово четене и литературна беседа, чрез новаторска игра | м. ноември | Сдружение „МОГА” |
|  | Организиране на информационни срещи с учениците от последните класове за запознаване с европейските инструменти за младежта – Евродеск, Европас, ЕКВЕТ |  м. април |  Община ДряновоУчилища |
|  | Обучения на тема „Безопасен интернет”  | 2 пътипрез годината | МКБППМН |
|  | Организиране на мероприятия, на тема „Не на агресията” | м. септември  | МКБППМН |
|  | Провеждане на ателиета с деца от приемни семейства | м. септември-октомври | БМЧК |
|  | Поддържане и развитие на школи по изкуствата, класове/клубове за народни танци, изобразително изкуство, музика, фотография и др. към читалищата  | през цялата година | Читалища гр. Дряново |
|  | Училище за родители | през цялата година | МКБППМНОбщина ДряновоБМЧК |
|  | Организиране и провеждане на обучения за повишаване на капацитета и увеличаване броя на доброволците и младежките инициативи в малките населени места | м. март  | Община ДряновоБМЧК |
|  | Популяризиране на читалищната дейност и културните мероприятия в малките населени места от общината | през цялата година | Община ДряновоМК „Българи”Читалища |
|  | Разработване и разпространение на информационни материали, свързани с интересите и потребностите на младежите в Община Трявна  | 2016 год. | Община ТрявнаНПО |
|  | Организиране на дискусионни форуми, свързани с актуални въпроси за развитието на младите хора в общината | 2016 год. | Община ТрявнаНПО |
|  | Обучения, семинари и информационни кампании за запознаване с публичните институции и правата на младите хора | 2016 год. | Община ТрявнаНПО |
|  | Популяризиране на ЕВРОДЕСК и интерактивни форми на информационен обмен | 2016 год. | Община ТрявнаНПО |
|  | Предоставяне на индивидуални, семейни или групови консултации за превенция на рисково и девиантно поведение | 2016 год. | Община ТрявнаРИО |
| ***2. Приоритет: Насърчаване на здравословния начин на живот.*** |
|  | Провеждане на тренинги, дискусии и прожекции на филми /Превенция употребата на наркотици сред учениците по разработената от ПИЦ – Габрово програма „Информираният избор” - по заявка на ръководствата на училищата/ | целогодишно | ОбСНВ и ПИЦ към Община Габрово, Младежки съвет по наркотични вещества |
|  | Състезание по колоездене за Купа Габрово ХСО | май 2016 г. | КК“Янтра Исполин“ |
|  | Състезание по колоездене ДЛОШ | юни 2016 | КК“Янтра Исполин“ |
|  | Кампания във връзка с 26 юни – Световен ден за борба с наркоманиите. | юни 2016 г. | Общински съвет по наркотични вещества и ПИЦ към Община, МСНВ  |
|  | Провеждане на обучителни сесии за превенция на ХИВ/СПИН и полово предавани болести  | целогодишно | Сдружение „Социален диалог 2001”, Клуб Компас |
|  | Планиране и осъществяване на проекти, насочени към репродуктивното здраве и превенцията на сексуално рисково поведение | целогодишно | БМЧКГаброво |
|  | Дни на спорта и здравословния начин на живот /Осъществени най- малко две занимания под формата на младежки игри в централна градска част или в парк Маркотея./ | април-май 2016 г. | ИМКА Габрово |
|  | Отбелязване на Европейската седмица на мобилността /Запознаване с правилата на движение на пешеходците, велосипедистите и на водачите на МПС/ | септември 2016 г. | Сдружение "Скаутски туристически клуб" |
|  | Реализиране на проект към Младежка банка – Габрово – „Гореща точка ГМО – Граждански Мобилен Отряд“ /Повишена информираност на учениците от Габрово, относно рисковете от употреба на психоактивни вещества/ | март 2016 г. | ОбСНВ и МСНВ |
|  | Реализиране на програмата ,,Приеми ме на село” /Включване на деца и младежи от община Габрово в инициативата/ | целогодишно | Община Габрово |
|  | Провеждане на тренинги, дискусии, творчески работилници и прожекции на филми /Социално - групова работа по актуални социални проблеми, по покана от учебните ръководства за посещение и работа в часа на класа Арт-ателие; Изнесени творчески работилници в ЦНСТДМУ/ | целогодишно | Център за обществена подкрепа- Община Габрово |
|  | Осъществяване на дискусионно-образователни срещи за придобиване на отношение към здравословния начин на живот и спортно-физическите дейности за усъвършенстване на личното здраве и етика на духа. Отбелязване световния ден на здравето – 7 април. Летни спортно-образователни игри по време на лятна читалня на открито. Разпространяване препоръчителни списъци с литература по профилактика на здравето и здравословния начин на живот. | целогодишно | РБ „Априлов-Палаузов” |
|  | Провеждане на обучение със здравните работници в училищата и с доброволците, както и провеждане на състезание, с цел унифициране на изискванията и добра подготовка за обучение на ученически екипи по първа помощ в гр. Дряново | през цялата година | БМЧК |
|  | Отбелязване на световен ден за борба с наркоманиите; провеждане на обучение на тема „Превенция употребата на наркотици” в гр. Дряново | м. юни  | МКБППМНБМЧК |
|  | Отбелязване на Световен ден за борба с тютюнопушенето в гр. Дряново | м. май | БМЧКМКБППМНМК „Българи” |
|  | Провеждане на общинско обучение „Превенция на ХИВ/СПИН и сексуално-рисково поведение; осъществяване на проекти, насочени към репродуктивното здраве в гр. Дряново | м. декември  | БМЧК |
|  | Провеждане на здравно-образователни кампании, лекции и обучения и изготвяне и отпечатване на материали от членовете и доброволците на БМЧК в гр. Дряново | през цялата година | БМЧК |
|  | Организиране на спортни инициативи | през цялата година | Община ДряновоМКБППМНМладежки клуб „Българи”Спортни клубове |
|  | Отбелязване на Деня на българския спорт | м. май | Община ДряновоМКБППМН |
|  | Еднодневен поход, в покрайнините на гр. Дряново | м. юли | Сдружение „МОГА” |
|  | Организиране на благотворителен футболен турнир „Деца помагат на деца” 2016 в гр. Дряново | м. февруари | МК „Българи“ |
|  | Инициативи във връзка със здравословния начин на живот и отбелязване на Европейския ден за борба с наркотиците /Провеждане на концерт и информационна кампания/ | месец юни – юли 2016г. | Община СевлиевоМладежки центърМКБППМН |
|  | Спортно-туристически мероприятия **-** спортни турнири и кампании за повишаване на физическата активност// | в рамките на годината | Община СевлиевоМладежки центърМКБППМН |
|  | Интерактивни обучения за здравно образование на деца и младежи /обучения и мероприятия, свързани със здравето на младите хора. Превенция на тютюнопушенето и употребата на наркотици/ | м.юни – м.септември 2016 г. | Младежки център СевлиевоМКБППМН; здравни кабинети към училища  |
|  | Организиране на обучения, дискусии и конференции за здравословния начин на живот сред младите хора | 2016 г. | Община ТрявнаНПО |
|  | Разработване и разпространение на информационни и обучителни материали за сексуално и репродуктивно здраве | 2016 год. | Община Трявна |
|  ***3. Приоритет: Създаване на благоприятни условия за училищно и университетско образование и неформално обучение. Насърчаване на творческите умения. Ограничаване на младежката безработица, насърчаване на икономическата активност и кариерното развитие.*** |
|  | Кариерно консултиране и професионално ориентиране с деца, младежи и родители относно видове професии, начини за търсене на работа, подготовка на документи и др. | целогодишно | Център за обществена подкрепа - Община Габрово |
|  | Провеждане на трудови консултации във връзка с успешното реализиране на младежите на пазара на труда. Предоставяне на информация за актуалните програми за безработни лица и за свободните работни места. Предлагане на добри практики за подготовка за интервю за работа и подпомагане оформянето на документи за кандидатстване на работа. | целогодишно | младежки медиатор- Община Габрово |
|  | Предоставени консултации на младежи за професионално и кариерно ориентиране и провеждане на двудневни обучения обхващащи теми свързани с развитие на личностни и организационни компетентности водещи към заетост, както и умения за ефективно взаимодействие с потенциални работодатели.  | януари 2016 г.- ноември 2016 г. | ИМКА Габрово |
|  | Интерактивни обучения по кариерно ориентиране /Консултиране и обучение на учениците, техните родители и близки, учители и специалисти от училищата. Участие в срещи и форуми с ръководства на училища, общинска администрация, младежки и неправителствени организации./ | целогодишно | Център за кариерно ориентиране - Габрово |
|  | Създаване условия за изява на млади поетично-творчески младежки дарования по повод организираното отбелязване на международния Ден на поетите и поезията – 21 март, съчетано с литературно четене на собствени и любими поетични творби. Срещи с изявени представители на габровските литературни творци. | март 2016 | РБ „Априлов-Палаузов” |
|  | Кампания във връзка с 1-ви март /Запознаване с българските традиции. Изработване на мартеници./ | март 2016 г. | Център за обществена подкрепа |
|  | Представяне фотоизложбата на КНСБ и Сдружение "Младежки форум 21 век" "Лицето на труда" в Габрово. | 2016 г. | Сдружение "Младежки форум 21 век" и КНСБ |
|  | Кампания във връзка с 1-ви март /Запознаване с българските традиции. Изработване на мартеници/ | март 2016 г. | Център за обществена подкрепа |
|  | Провеждане на срещи с млади хора от гр. Дряново, с цел предоставяне на информация за намиране на работно място  | през цялата година | Дирекция „Бюро по труда“ |
|  | Менторска програма „Голямото надъхване“ - организирани срещи на учениците от Дряново с вдъхновяващи и успешни личности, постигнали кариера в различни професионални сфери  | през цялата година | Сдружение „МОГА”Дряново |
|  | Отбелязване на седмицата на младежката активност | м. април  | Община ДряновоМК „Българи”МКБППМНСдружение „МОГА” |
|  | Осигуряване на работни места за млади хора по Национална програма „Старт в кариерата” | м.януари – м.декември 2016 г. | Община Севлиево |
|  | Осигуряване на заетост на млади хора и подпомагане за професионална реализация по Национална програма „Активиране на неактивни лица” | м.януари– м.декември 2016 г. | Община Севлиево, Бюро по труда – Севлиево |
|  | Инициатива „На чай или кафе с …“ или кариерно консултиране в действие | м.януари– м.декември 2016 г. | Младежки център - Севлиево |
|  | Разширяване на достъпа до услуги за професионално ориентиране, свързани с избора на професия или професионално развитие на млади хора | м.януари – м.декември 2016 г. | Наблюдавано жилище;Център за обществена подкрепа;Младежки център – Севлиево,Младежки медиатор |
|  | Подкрепа и развитие на талантливи млади хора в областта на изкуствата чрез допълнителни форми на обучение и изяви по интереси  | м. януари – м.декември 2016 г. | Община Севлиево; Младежки център – Севлиево;училища на територията на общината; школи по изкуства;читалища |
|  | Провеждане на обучения на млади хора за развитие на различни умения /умения за общуване, за работа в екип, за работа в мултикултурна и мултиетническа среда, умения за отстояване и зачитане на гражданските права на младежите и доброволците/ | м. април –м.ноември 2016 г. | Младежки център;училищата на територията на общинатаСевлиево |
|  | Организиране на дискусионни форуми, информационни клубове, свързани с възможностите за неформално образование на младите хора в общината | 2016 год. | Община ТрявнаНПО |
|  | Създаване на младежки клубове с фокус към интересите на младите хора в различни области: образование, култура, спорт, екология, здравеопазване, неформално обучение и неговата роля за формиране на креативност, комуникативност и лидерски умения | 2016 год. | Община ТрявнаНПО |
|  | Национален конкурс за лирично стихотворение на името на Петко и Пенчо Славейкови | Юни 2016 | Община Трявна |
|  | Международен фолклорен фестивал | Юли 2016 | Община Трявна |
|  | Конкурс за изпълнители на български популярни песни „Планински славей” | Септември2016 | Община ТрявнаДарители |
|  | Пленер дърворезба „Тревненско слънце“ | Юли 2016 | Община Трявна |
|  | Театрални празници | Септември - октомври2016 | Община Трявна |
|  | Архитектурен пленер | Септември2016 | Община Трявна |
|  | Организиране на менторство и стажуване | 2016 год. | Община Трявна |
|  | Организиране на стажантски програми запридобиване на ключови умения и управленски опит  | 2016 год. | Община ТрявнаАгенция по заетостта |
|  ***4. Приоритет: Превенция на социалното изключване на младите хора в неравностойно положение. Насърчаване на социалното включване на младите хора в риск.*** |
|  | Провеждане на общинско обучение на тема „Социално-помощна дейност” гр. Дряново | м. април | БМЧК |
|  | Периодично организиране на акции за осигуряване на храна, учебни помагала и др. за нуждаещи се съученици на доброволците от клубовете БМЧК в учебните заведения в гр. Дряново | целогодишно | БМЧК |
|  | Организиране на срещи, дискусии и семинари за предоставяне на услуги в общината за различни групи млади хора със специфични потребности | 2016 год. | Община ТрявнаНПО |
|  | Сформиране на работни групи за приобщаване на младите хора в социален риск и възпитаване на съпричастност на младите хора към политиките за социално включване | 2016 год. | Община Трявна |
|  ***5. Приоритет: Насърчаване на гражданската активност. Развитие на капацитета на младежките групи и организации. Развитие на междукултурния и международния диалог.***  |
|  | Реализиране на инициативата „Училище за добрини“ в габровските училища /Стимулиране на децата и младежите за извършване на добри дела и популяризирането им сред обществеността/ | целогодишно | ОбСНВЦОП към Община Габрово,МКБППМН |
|  | Организиране и провеждане на регионална благотворителна кампания "За децата" | февруари-март 2016 г. | Сдружение "Младежки форум 21 век" |
|  | Осъществяване на поредица от младежки събития по повод 25 годишнина от учредяването на ИМКА в Габрово | април - септември, 2016 г. | ИМКА-Габрово |
|  | Кампания по повод 8 май - световен ден на ЧК | май 2016 г. | БМЧК |
|  | Кампания по повод Великденските празници /Организирани работилници за изработване на великденски сувенири и продажба на изработените изделия на базари, с благотворителна цел/ | май 2016 г. | Център за обществена подкрепа- Община Габрово |
|  | Инициатива за набиране на средства за младежки проекти и инициативи - Младежка банка Габрово | май 2016 г.март 2017 г. | ИМКА-Габрово |
|  | Организиране на кампания "Топъл обяд за деца" по повод на различни празници и дарителски кампании | април - декември 2016 г. | БМЧК |
|  | Осъществяване на младежка лидерска академия | юли 2016 г. | ИМКА-Габрово |
|  | Провеждане на ателиета с деца от приемни семейства /Обучаване на децата в оказването на първа помощ при различните видове рани и счупвания. Практическата част, възможност за направата на направи превръзка/ | октомври 2016 г. | БМЧК |
|  | Организиране и провеждане на кампания "Училище за добрини" /Организирана и проведена кампания, регулярни срещи с училищните ръководства, сформирани екипи за работа и награждаване на отличените участници/ | януари - юни 2016 г. | Център за обществена подкрепа и Общински съвет по наркотични вещества  |
|  | Организиране и провеждане на кампании във връзка с 1-ви март, Великден, Деня на толерантността, Деня на християнското семейство и Коледа с участието на доброволци от МСНВ и клиенти на ЦОП към Община Габрово. | целогодишно | ЦОП към Община Габрово,ОбСНВ |
|  | Реализиране на превантивна програма „Мрежата-4“ /Обучени доброволци от Младежкия съвет по наркотични вещества за обучители на връстници по подхода „Връстници обучават връстници”/ | март 2016 г. | ОбСНВГаброво |
|  | Предоставяне на обучения, консултации и финансиране на малки младежки проекти инициирани от младежи, в рамките на дейността на Младежка банка Габрово  | февруари-април 2016 г. | ИМКА Габрово |
|  | Провеждане на две обучения на тема „Социално-помощна дейност” /Повишаване познанията и капацитета на доброволците/ | февруари 2016 г.октомври 2016 г. | БМЧК Габрово |
|  | Организиране и провеждане на кампания във връзка с Деня на християнското семейство с участието на клиенти на ЦОП към Община Габрово. | ноември 2016 г. | Център за обществена подкрепа- Община Габрово |
|  | Организиране на местни, национални и международни събития, обучения, семинари  | декември 2016 г. | БМЧКГаброво |
|  | Организиране и провеждане на кампания във връзка с Коледа с участието на клиенти на ЦОП към Община Габрово. /Организирана работилници за изработване на коледни сувенири от клиенти на ЦОП и доброволци от МСНВ и продажба на изработените изделия на базари, с благотворителна цел/ | декември 2016 г. | Център за обществена подкрепа- Община Габрово |
|  | Кампания по повод националния Маратон на четенето и Националната библиотечна седмица; организиране на сцени на четене в библиотеката и извън нея, организиране на дискусия на тема „Четенето е модерно, забавно и нужно” в рамките на посочените инициативи. | април – май2016 г. | РБ „Априлов-Палаузов” - Габрово |
|  | Инициативност и осигуряване възможности за творческо участие по повод 1 юни – международния ден на детето, традиционната лятна работа с деца и ученици в библиотеката и лятна читалня на открито за габровските деца, родители и гости. | юни – септември 2016 г. | РБ „Априлов-Палаузов” |
|  | Организиране на творчески арт-работилници, презентации и гостувания в социални заведения във връзка с българската празнична обредност и фолклор по повод Рождество Христово, 1 март (Баба Марта), Цветница и Великден, Димитровден, Ден на християнското семейство и предоставяне на изработените художествени предмети за благотворителни базари. | целогодишно | РБ „Априлов-Палаузов” |
|  | Организиране на рекламна кампания под наслов „Моята родина е там, където е библиотеката ми/ Еразъм Ротердамски/” по повод 155 години габровска библиотека – пространство на духа, сърцето и ума. | октомври 2016 г. | РБ „Априлов-Палаузов”  |
|  | Провеждане на импровизирано стенд-ъп комедийно шоу и прожекция на филм | м. април | Сдружение „МОГА”Дряново |
|  | Работилница за мартеници  | м. март | МКБППМНСдружение „МОГА”СОУ „Максим Райкович”Дряново |
|  | Монтиране на нови табели към Пейката на любовта; изработване на арка за цветя над самата пейка и засаждане на цветя. Поставяне на табели за флората и фауната в местността на Дряновската екопътека | м.май | Сдружение „МОГА”Дряново |
|  | Повишаване на знанията на децата и младите хора за хуманитарното право и червенокръстките ценности и принципи, чрез провеждане на обучения на доброволци в училищата в областта. | целогодишно | БМЧК |
|  | Организиране на младежки конкурс „Талантите на Дряново“  за художествена самодейност на деца и младежи от община Дряново | м. април | Община ДряновоМКБППМНучилища |
|  | Информационен ден за Европа и европейската интеграция | м. май | Община Дряново |
|  | Отбелязване на Международен ден на младежта | 12 август 2016 г. | Младежки център;Община Севлиево |
|  | Насърчаване на младите хора да участват в местното управлението чрез създаване на Общински консултативен съвет по въпросите на младежта | февруари - октомври2016 г. | Община Трявна |
|  | Осъществяване на обучения, семинари и младежки кампании | 2016 г. | Община ТрявнаНПО |
|  | Консултантска програма на Общината в помощ на младите хора за създаване на младежко представителство  | 2016 г. | Община ТрявнаНПО |
|  | Проучване на мнението и нагласите на младежите за степента на диалогичност и обратна връзка с публичните институции | 2016 г. | НПО – Трявна |
|  | Младежка среща в рамките на годишната среща на Сдружение ДУЗЛАЖ |  2016 г. | Община Трявна |
| ***6. 6. Приоритет: Утвърждаване и популяризиране на младежко доброволчество.*** |
|  | Организиране обучения за доброволческия състав | ноември 2016 г. | БМЧК |
|  | Насърчаване на доброволчеството, предоставяне на възможности за доброволстване; предоставяне на обучения и консултации за доброволчески мениджмънт; Организиране на Годишна церемония за награждаване на най- активните доброволци. | целогодишно | ИМКА Габрово |
|  | Организиране на срещи и дискусии /Оценяване дейността на доброволците/ | декември 2016 г. | БМЧК |
|  | Насърчаване на доброволчеството в полза на общността и в частност на библиотеката, предоставяне на начални умения за работа в библиотечна среда, възможност за участие в творчески срещи, разговори, дискусии, литературни четения, конкурси, състезания. | целогодишно | РБ „Априлов-Палаузов” |
|  | Благотворителна инициатива „Колело за смет, за дете велосипед“Кампанията се състои в даряване на стари велосипеди от хора от цялата страна, които ще бъдат ремонтирани и подарени за Деня на детето на социално слаби деца, вкл. от Дряново | м. май | Сдружение „МОГА” |
|  | Изграждане и прилагане на системи за набиране, мотивиране, обучение и задържане на доброволци  | през цялата година | БМЧК |
|  | Отбелязване на Международния ден на доброволеца – 5-ти декември | м. декември | МК. „Българи“Сдружение „МОГА“Община Дряново |
|  | Световен ден на доброволеца /Организиране на Бал на доброволеца с присъствието на всички организации от областта. Стимулиране на доброволците – среща на всички доброволци/ | 5 декември 2016 г. | Младежки центърСевлиево |
|  | Разработване на програма за младежко доброволчество и правила за признаване на доброволчеството. | 2016 год. | Община Трявна |
|  | Разширяване дейността на Клуб„Доброволец”  | 2016 год. | Община Трявна |
|  | Организиране на общински информационни кампании за популяризиране на доброволчеството | 2016 год. | Община ТрявнаНПО |
|  | Организиране на доброволчески акции на младежи в сферата на социалните дейности, работа с деца, екология, спорт, здраве и др. | 03- 04.201610- 11.2016 | Община ТрявнаНПО |
|  | Популяризиране на възможностите за доброволци по Програми на ЕС в чужбина и посрещане на чуждестранни доброволци в Община Трявна | 2016 год. | Община ТрявнаНПО |
| ***7. 7. Приоритет: Повишаване ролята на младите хора в превенцията на престъпността.*** |
|  | Провеждане на демонстрации, тренинги и обучения за превенция на престъпленията от членовете на Младежкия авариен екип – Габрово  | Няколко пъти през годината | БМЧК |
|  | Тренинг на тема „Агресията сред нас” | м. януари | МКБППМН |
|  | Провеждане на анкета сред учениците и младите хора за употребата на наркотични вещества и опиати | през годината | Община ДряновоМКБППМН |

IV. ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ

 Областният управител осигурява провеждането на държавната политика за младежта на територията на област Габрово, като работи в тясно сътрудничество с:

* Министерство на младежта и спорта;
* общините на територията на областта;
* Регионален инспекторат по образованието - Габрово;
* Регионална здравна инспекция - Габрово;
* Дирекция „Бюро по труда” - Габрово;
* РУ „Полиция”;
* Областен информационен център - Габрово;
* младежки и спортни организации, работещи на територията на област Габрово;
* читалища;
* спортни клубове;
* Български младежки червен кръст;
* неправителствени организации, работещи по проблемите на младите хора;
* Младежки информационно-консултантски център към ИМКА – Габрово;
* Регионална библиотека „Априлов-Палаузов”;
* Регионален исторически музей;
* Национален музей на образованието;
* Технически университет - Габрово и Студентски съвет към него;
* Габровска Търговско – промишлена палата.

Координацията на дейностите се осъществява от Областен управител на област Габрово.

За постигане на ефективно наблюдение и контрол, реализирането на плана ще бъде подчинено на следните принципи:

* прозрачност и отвореност към сътрудничество;
* ресурсна осигуреност – финансова, техническа и професионална;
* перспективност – дейностите са съобразени с потенциала за развитие на всички ангажирани в реализацията на плана отговорни институции, както и с политиката на област Габрово за работа с млади хора и приоритетите на Европейската общност;
* недопускане на дискриминация, въз основа на религиозни и политически убеждения, етническа принадлежност и други принципи.

 Чрез развитието на Националната информационна система за младежта, администрирана от Министерството на образованието, младежта и науката, ще се осигурява надеждна информация за потребностите на младите хора, както и за планирането, управлението, наблюдението и оценката на политиките за младежта на национално, регионално, областно и общинско ниво. Младежките организации имат възможност да работят в тясно сътрудничество с централните, регионалните и местни органи.

 Младежките съвети също са активна страна и те координират интересите на младите хора в различни области – образование, култура, спорт, екология, здравеопазване, труд и социална политика и др. чрез:

* участие във формирането, осъществяването и оценката на младежката политика;
* застъпнически кампании;
* международно младежко общуване;
* сътрудничество с общинските и държавни органи на администрацията.

 Широкият обхват на проблемите, които засягат младите хора, налага прилагането на многосекторен подход в политиката за младежта. Политиката за младежта не може да отбележи напредък без успешното сътрудничество с други сектори.

 От своя страна политиките за младежта могат да допринесат за постигането на резултати в области като образованието, трудовата заетост, равнопоставеността на половете, здравеопазването, конкурентоспособността и др.

 Обединените усилия на отговорните държавни институции, социалните партньори, местните власти, младежките организации създават по-добри предпоставки за усъвършенстване на политика за младежта в България и създаване на адекватни условия за развитие на младите хора.

V. ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ОБЛАСТНИЯ ПЛАН ЗА МЛАДЕЖТА

 Областният управител ръководи и координира дейността по изпълнението на Областния план за младежта.

 Стратегическия документ е отворен за актуализация при необходимост.

 Областният управител ежегодно до 1 март предоставя утвърдения Областен план за младежта на министъра на младежта и спорта.

 Изпълнението на Областния план за младежта, ежегодно ще се отчита чрез отговорните институции.

VI. ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА

 Областният план за младежта на област Габрово за 2016 г. се публикува на интернет страницата на Областна администрация - Габрово.